還劉秀才文卷
作者：王庭珪
朝代：宋

paragraphs: 君家邇來妙人物，叔父風流更超絕。
中興天子搜羣材，龍虎同年收羯末。
我識君家鐵面公，當年作賦聲摩空。
君今祖襲乃復爾，自出機杼成家風。
惠我新編盈大軸，武庫五兵森在目。
縱横璀璨不知名，玄圃崑山皆積玉。
文章磨治欲無瑕，要如春風開百花。
筆端著力覷天巧，自我秀發成嘉葩。